  Туспуктэм: vk.com (Ольга Абрамова) Майя Бывальцева 25-тӥ толшоре Пичи Пурга ёросысь Уром черкогуртын выль лулчеберет юртэз сӥё-дано усьтӥзы. Сое гурт интывылъёсты котыр ласянь азинтон программая («Комплексное рразвитие сельских территорий») пуктӥзы. Со сярысь Удмуртиысь кивалтэтлэн тӧроезлэн воштӥсез Ольга Абрамова «ВКонтакте» мерлыко вотэсысь бамаз ивортӥз. Выль юртын учкисьёслы зал 170 интылы чакламын. Лулчеберетэз усьтон ужрадлы тупатэм концертэ калык тыраз люкаськиз. Уромысь культура юрт 21 ар талэсь азьло куашкан калэн вуэмен лыдъямын вал. Со бере вань лулчеберет дышетсконние выжиз, туннэ Уромъёс понна вань сылмысьтыз шумпотӥсько, пусйиз Ольга Абрамова. Уром муниципал клыдытэтын 1 сюрс 200 пала адями, соин ик выль лулчеберет юрт буш улы. Та дыре отын Пичи Пурга ёросысь суредасьлэн Максим Культашевлэн ужъёсыныз адӟытон радъямын. Тодэ вайытом, лэсьтӥськон ужъёсты Уромын 2022-тӥ арын кутскизы. Озьы ик федерал программая Пичи Пупрга ёросысь Аксакшур гуртын дышетонъя но шутэтсконъя центр пукто. Тегъёс: ПичиПурга Лулчеберет лэсьтӥськон Удмуртия  